Hamas

„Hamas“ (, akronimas iš  – „Islamo pasipriešinimo judėjimas“) – palestiniečių sunitų islamo fundamentalistų politinė karinė organizacija. Įkurta 1987 m., per Pirmąją palestiniečių intifadą. Daugiausia veikia Gazos Ruože ir Vakarų Krante. „Hamas“ laikoma teroristine organizacija Australijoje, Kanadoje,The World Almanac of Islamism: 2014, American Foreign Policy Council/Rowman & Littlefield, 2014, p. 15. Europos Sąjungoje, Izraelyje, JAV, JK, JaponijojeAccording to Michael Penn, (Japan and the War on Terror: Military Force and Political Pressure in the US-Japanese Alliance, I.B. Tauris 2014 pp. 205–06) ir kai kuriose kitose šalyse.

Pasak Artimųjų Rytų ekspertų, organizaciją labiausiai remia Kataras, Turkija ir Iranas.

 Pavadinimas 
Hamas yra arabiškos frazės Harakat al-Muqawama al-Islamiyya („Islamo pasipriešinimo judėjimas“) akronimas, arabų kalboje reiškiantis taip pat ir „atsidavimą“.
Hamas karinis sparnas įkurtas 1992 m. ir vadinamas Izz ad-Din al-Qassam brigadomis šeichui Izz ad-Din al-Qassam, šiuolaikinės arabų rezistencijos tėvui, nužudytam britų 1935 m., atminti. Ginkluotos Hamas kuopos save taip pat vadina „Ayyash studentais“, „Pionieriaus studentais“ ar „Yahya Ayyash daliniais“ atminti Yahya Ayyash, vieną pirmųjų Hamas sprogdintojų, nužudytą 1996 m.

 Tikslai 
Organizacijos tikslas, kaip apibrėžta jos 1988 m. chartijoje, – islamo valstybės Palestinoje įkūrimas (chartijoje išreikštas siekis sukurti Palestinos valstybę visoje teritorijoje, kuri iki 1948 m. priklausė britų Palestinos mandatui). Vieninteliu Palestinos išlaisvinimo būdu skelbiama ginkluota kova – džihadas. 2017 m. paskelbtoje naujojoje chartijoje pritariama Palestinos valstybės įkūrimui su 1967 m. sienomis, tačiau nepripažįstant Izraelio valstybės. Naujojoje chartijoje atsisakyta antisemitinės kalbos, teigiama, kad „Hamas“ kovoja ne su žydais, o su sionistais.

 Istorija 
„Hamas“ 1987 m., prasidėjus Pirmajai palestiniečių intifadai (sukilimui prieš Izraelio okupaciją), su bendraminčiais įkūrė šeichas Achmedas Jasinas ir Abdelis Azizas al Rantisi. „Hamas“ kilo iš A. Jasino 1973 m. įkurtos labdaros organizacijos, susijusios su Egipto Musulmonų brolija. „Hamas“ nepritarė sekuliariosios Palestinos išsivadavimo organizacijos (PIO) ir jos vadovo Jesiro Arafato deryboms su Izraeliu ir 1993 m. Oslo I susitarimui dėl laipsniško Palestinos autonomijos Vakarų Krante ir Gazos Ruože įkūrimo bei Izraelio pripažinimo. 1994 m. gegužę įkūrus Palestinos autonomiją, „Hamas“ suintensyvino išpuolius (ypač savižudžių sprogdintojų) prieš Izraelį.

2006 m. „Hamas“ laimėjus Palestinos parlamento rinkimus, 2007–2014 m. tarp jos ir nuosaikesnės „Fatah“ organizacijos, priklausančios PIO, vyko ginkluotos kovos. 2014 m. balandį abi organizacijos susitarė sudaryti nacionalinės vienybės vyriausybę. 2015 m. birželį vyriausybė žlugo, prezidentui Machmudui Abasui pareiškus, kad ji nesugeba veikti Gazos Ruože.Palestinian unity government resigns. Al Jazeera, 17 June 2015

2021 m. gegužę, palestiniečiams Rytų Jeruzalėje protestuojant prieš Izraelio Aukščiausiojo Teismo sprendimą iškeldinti 6 palestiniečių šeimas iš Rytų Jeruzalės Šeich Džaracho rajono, Izraelio policija šturmavo al Aksos mečetę. Atsakydama „Hamas“ į Izraelį paleido apie 4000 raketų (daugumą jų perėmė Izraelio oro gynybos sistema „Geležinis kupolas“). Izraelis surengė apie 1500 smūgių Gazos Ruože.'Flash Update #02: Situation in the occupied Palestinian territory,'  OCHA 24 May 2021 Nuo ugnies žuvo 256 palestiniečiai. Izraelyje žuvo 13 žmonių.

2023 m. spalio 7 d. „Hamas“ ir kitos palestiniečių karinės grupuotės į Izraelį paleido daugiau kaip 4300 raketų, o netrukus įsiveržė į jo teritoriją. „Hamas“ teigimu, išpuolis buvo „atsakas į Izraelio besitęsiančią okupaciją, Gazos Ruožo blokadą ir nausėdijų plėtrą“. Izraelio duomenimis, per atakas žuvo apie 1200 žmonių (iš jų maždaug du trečdaliai – civiliai). Į Gazos Ruožą paimta apie 250 įkaitų. Izraelio kariuomenė, iš savo teritorijos išstūmusi likusius „Hamas“ kovotojus, pradėjo intensyvų Gazos Ruožo bombardavimą, o spalio 27 d. ėmėsi sausumos puolimo. Palestiniečių sveikatos ministerijos duomenimis, per Izraelio atsakomąjį puolimą žuvo daugiau kaip 57 000 žmonių, daugiau nei pusė jų – moterys ir vaikai. 2025 m. sausio 19 d. tarp Izraelio ir „Hamas“ įsigaliojo paliaubos. Kovo 18 d. Izraelis nutraukė paliaubas ir tęsė teritorijos apšaudymą.

 Pradžia 
Hamas pritraukė narius per pamokslus ir labdaringą veiklą, didindama įtaką prekybos susivienijimams, universitetams, turgums, profesinėms sąjungoms ir vietinėje politikoje. Tuo metu Hamas buvo susitelkusi ties “religine ir socialine veikla". Pradžioje organizacija buvo susitelkusi ties tokiais socialiniais reikalais kaip korupcijos atskleidimas, waqf (labdaros fondų) tvarkymas ir bendruomenės projektų organizavimas.

Dabar Hamas daugiausia žinoma dėl savo narių savižudiškų sprogdinimų, kuriais siekiama nužudyti kuo daugiau izraelio civilių, karinių ir saugumo taikinių. Pagal Hamas įstatus (parašytus 1988 ir tebegaliojančius), organizacija siekia sunaikinti Izraelio valstybę, o dabartinėje jo teritorijoje, Vakariniame krante ir Gazos ruože įkurti Palestinos valstybę.

Pagal JAV turimus duomenis Hamas finansuoja Iranas, palestiniečių emigrantai, privatūs Saudo Arabijos ir kitų arabų valstybių asmenys.

2006 vasarį Hamas laimėjo Palestinos įstatymų leidžiamosios valdžios rinkimus ir sudarė daugumą, surinkę 72 vietas iš 132. Hamas perėmė Palestinos valdžią iš nuosaikia laikomos Fatah. Hamas perėmus palestiniečių teritorijas, kilo stiprūs vidiniai kariniai konfliktai, kurie žinomi kaip Fauda.

 Išnašos 

 Šaltiniai 










Kategorija:Teroristinės organizacijos
Kategorija:Islamo judėjimai
Kategorija:Islamizmas
Kategorija:Palestinos partijos